เรื่องร้องเรียน: ได้รับกลิ่นเหม็นจากขยะที่กองหยู่หน้าปากซอย เจ้าหน้าที่มาเก็บ ประมาณ 3 วันครั้ง  กลิ่นขยะส่งกลิ่นเหม็นรบกวน ความถี่ที่เหมาะสมควรมาเก็บทุกวัน
การดำเนินการของเจ้าหน้าที่: - จากกรณีดังกล่าว ฝ่ายรักษาความสะอาดฯ ได้ตรวจสอบรายละเอียดแล้วดังนี้ 1. สำนักงานเขตได้จัดเก็บขยะดังกล่าวเรียบร้อย ซึ่งเป็นไปตามรอบระยะเวลาการจัดเก็บที่ได้กำหนดไว้มิได้เป็นขยะตกค้างแต่อย่างใด 2.ประสานกับคณะกรรมการของหมู่บ้านแล้ว ได้รับข้อมูลว่าภายในหมู่บ้านมีการซ่อมท่อระบายของแต่ละซอยทั้งหมด ทำให้เกิดปัญหาในการเข้าจัดเก็บขยะของสำนักงานเขต ซึ่งปกติให้รถยนต์ขนาด 5 ตัน  (มีขนาดใหญ่และน้ำหนักมาก) ได้ดำเนินการเข้าเก็บแล้วเกิดปัญหาภายในซอยมีรถยนต์จอดในเวลากลางคืน ทำให้ถนนเข้าออกลำบากประกอบกับท่อระบายน้ำยังไม่ได้มีการดำเนินการให้แล้วเสร็จเรียบร้อย ทำให้เกิดปัญหารถขนาดใหญ่ติดหล่ม และจะนำมาซึ่งทำให้ทรัพย์สินของทางราชการเสียหาย ทางคณะกรรมการหมู่บ้านจึงแก้ไขปัญหาดังกล่าวด้วยการขอให้สำนักงานเขตนำถังขยะมาวางบริเวณปากซอยทุกซอยเพื่อให้ผู้พักอาศัยทั้งหมดนำขยะของตนเองมาวางรวมจุดที่กำหนด และทางสำนักงานเขตจะเข้าจัดเก็บตามปกติสัปดาห์ละ 2 วัน 3. สำนักงานเขตและคณะกรรมการหมู่บ้านได้ประชาสัมพันธ์แล้วให้ผู้พักอาศัยนำขยะของตนเองวางไว้หน้าบ้าน และขอให้นำมาวางรวมบริเวณที่กำหนดในวันที่ทางสำนักงานเขตจะเข้าจัดเก็บเท่านั้น (คือวันจันทร์และวันพฤหัส) เพื่อป้องกันกลิ่นรบกวนบริเวณบ้านที่อยู่ตรงจุดที่กำหนด ซึ่งสำนักงานเขตได้ลงพื้นที่พร้อมคณะกรรมการหมู่บ้านแล้ว พบว่าผู้พักอาศัยส่วนใหญ่รับทราบปัญหาและให้ความร่วมมือในแนวทางแก้ไขปัญหาการจัดเก็บขยะดังกล่าวเป็นอย่างดี 4. สำนักงานเขตขอเรียนให้ทราบว่าไม่สามารถดำเนินการจัดเก็บขยะทุกวันได้ เนื่องจากสำนักงานเขตหนองจอกเป็นพื้นที่ขนาดใหญ่เป็นอันดับหนึ่งของกรุงเทพมหานคร มีพื้นที่ขนาด 236 ตารางกิโลเมตร ปัจจุบันกำลังเป็นพื้นที่ที่มีการขยายตัวของชุมชนเมืองมากขึ้น มีประชากรเพิ่มขึ้นอย่างรวดเร็ว รวมถึงประชากรแฝง แต่อัตรากำลังเจ้าหน้าที่ และรถยนต์เก็บขนมูลฝอยมีจำนวนเท่าเดิม สำนักงานเขตกำลังดำเนินการขอจัดสรรงบประมาณในการบริหารจัดการระบบการเก็บขนมูลฝอยต่อไป 5. ในการขออนุญาตทำการจัดสรรที่ดิน โครงการต้องปฏิบัติตาม ข้อกำหนดเกี่ยวกับเรื่อง การจัดสรรที่ดินกรุงเทพมหานคร พ.ศ.๒๕๔๔ หมวด ๓ ข้อ ๑๒ ข้อบัญญัติกรุงเทพมหานคร เรื่อง การเก็บขนและกำจัดสิ่งปฏิกูลหรือมูลฝอย พ.ศ.๒๕๔๔ และข้อบังคับกรุงเทพมหานครว่าด้วยหลักเกณฑ์การจัดการมูลฝอยและสิ่งปฏิกูลอาคาร สถานที่ และ สถานบริการการสาธารณสุข ...
ความเห็นของผู้แจ้ง: ดีครับท่าน  เป็นประชาชนต้องทำตามกฎหมาย เจ้าหน้าที่ให้ทำยังงัยก็ต้องยอมตามนั้น เพราะมีกฎหมายในมือ ห้ามเถียง
พื้นที่: แขวงลำผักชี เขตหนองจอก กรุงเทพมหานคร